**INGYENES HASZNÁLATI SZERZŐDÉS**

**módosításokkal egységes szerkezetben**

amely létrejött egyrészről a SZOVA **Szombathelyi Vagyonhasznosító és Városgazdálkodási Nonprofit Zrt.** (székhely: 9700 Szombathely, Welther Károly utca 4., cégjegyzékszám: 18-10-100680, adószám: 13980335-2-18) mint használatba adó (továbbiakban: használatba adó), képviseli: Szijártó Győző városüzemeltetési igazgató, Keszte László gazdasági igazgató**,**

másrészről a **Szombathelyi Repülőklub** (székhely: 9700 Szombathely, Repülőtér Hrsz 019/4 1. Pf.: 387, cégjegyzékszáma: Pk-60-049/1990/18, adószáma: 19242347-2-18, bankszámláját vezető hitelintézet és számlaszáma: OTP Bank 11747006-20004350) mint használó (továbbiakban: használó) képviseli: Németh Balázs elnök, az alulírt napon és helyen, az alábbi feltételekkel:

Szerződő felek rögzítik, hogy Szombathely Megyei Jogú Város Közgyűlésének 191/2011. (V. 31.) Kgy. sz. határozata alapján 2004. július 6. napján a használatba adó jogelődje, a Szombathelyi Önkormányzati Házkezelési Kft. és a használó ingyenes használati szerződést kötöttek Szombathely Megyei Jogú Város tulajdonában, illetve a SZOVA Nonprofit Zrt. kezelésében lévő Gencsapáti 0100/4 hrsz-ú, Szombathely 019/4 hrsz-ú, Söpte 104/2 hrsz-ú területek) Repülőtér megnevezésű ingatlanok ingyenes használatba adására, amelyet jelen megállapodás keretében módosításokkal egységes szerkezetbe foglalnak.

1. Használatba adó Szombathely Megyei Jogú Város Közgyűlésének …../2018. (IV.26.) Kgy. sz. határozata alapján használatba adja, a használó használatba veszi a Szombathely Megyei Jogú Város Önkormányzata tulajdonában és a használatba adó kezelésében lévő alábbi ingatlanokat:

- Gencsapáti 0100/4 hrsz-ú 140 ha 9106 m2

- Szombathely 019/4 hrsz-ú 17 ha 1239 m2

- Söpte 104/2 hrsz-ú 21 ha 0199 m2 területű

repülőtér megnevezésű és az ezekhez kapcsolódó saját használatú út megnevezésű a 0100/2 és a 019/2 hrsz-ú 9106 + 9028 m2 területű ingatlanokat az alábbi felépítményekkel:

- irodaépület 223 m2

- szerelőműhely I. 645 + 98 m2

**- szerelő műhely II. (DIBUR) 344 m2**

- kazánház 34 m2

- lakatosműhely 71 m2

- akkutöltő helyiség 26 m2

- raktár I. 187 m2

- raktár II. 217 m2

- hangár + kazánház 840 + 18 m2

- erdért faház (büfé) 56 m2

- erdért faház 90 m2

- lakóépület 225 m2

1. Az 1. pontban felsorolt ingatlanok alábbi felépítményei nem képezik a használatba adás tárgyát:

a repülőtér védősávjában elhelyezkedő

- birkahodály 1200 m2

- RAF objektum 6000 m2

- felvonulási épület 48 m2

A fenti ingatlanokat a használatba adó külön hasznosítja.

1. Felek megállapodnak, hogy a használó a tulajdonában lévő 1-1 db vasúti teher- és személyszállító vagonokat a területen tárolhatja.
2. Az ingyenes használat 2004. július 6-tól határozatlan ideig tart.
3. Az ingyenes használatért a használó saját költségén köteles ellátni:
* az üzemeltetési,
* fenntartási,
* karbantartási, felújítási,
* őrzésvédelmi feladatokat.

A feladatokat úgy kell elvégezni, hogy az épületekben állagromlás ne következzen be.

1. Használó jogosult a használatba adó külön engedélyével rendezvények szervezésére, megtartására (pl. repülőnap).
2. A használó jogosult az 5. pont szerinti feladatok költségeinek fedezésére – legfeljebb használati jogának megszűnéséig terjedő időre – az ingyenes használatba adott felépítményeket bérbe adni. Ugyancsak jogosult a füves terület legeltetés célú hasznosítására megállapodást kötni.

A használó a szerződésekben a tulajdonosra hátrányos feltételeket nem vállalhat. A felmondási feltételekre csak a jelen szerződésben meghatározott keretek között vállalhat kötelezettséget.

A bérleti szerződések, megállapodások megkötéséhez minden esetben a használatba adó hozzájárulása szükséges. A használatba adó hozzájárulása nélkül megkötött szerződések érvénytelenek.

**A használó a bérbeadásból befolyó bérleti díj 50 %-át a repülőklub működtetésére fordíthatja, 50 %-át köteles a használt ingatlanok, épületek fenntartására, állagmegóvására fordítani.**

1. A használó köteles a használatba adott területen a repülőtér működtetésére és jogosult repülési tevékenység folytatására a következő feltételekkel:

A repülőtér működésének műszaki feltételeit köteles megteremteni és folyamatosan biztosítani, költségeit viselni.

A használó köteles a repülőtér üzemben tartási engedélyét beszerezni és az abban foglaltakat maradéktalanul betartani.

A repülőtéri tevékenységgel kapcsolatos biztonságtechnikai, tűzvédelmi és légügyi előírásokat betartani.

Köteles a területen lévő bérlőket értesíteni a repülési tevékenységből eredő veszélyforrásokról, a repülőtérrendről és az eseti olyan tevékenységekről, amelyek a bérlők érdekkörét érintik.

A használó teljes körű felelősséggel tartozik a repülőtér működtetéséért és a repülési tevékenységért.

A repülőtér üzembetartásával és a repülési tevékenységgel kapcsolatosan keletkezett károkat a használó köteles megtéríteni.

1. A használó köteles a légügyi hatóság engedélyeiről, intézkedéseiről a használatba adót haladéktalanul írásban értesíteni.
2. A használó tudomásul veszi, hogy Szombathely Megyei Jogú Város Közgyűlése más szervezet részére is biztosíthatja a repülőtér használatát, illetve részükre a használatba adott létesítmények egy részét kijelölheti ingyenes vagy térítés ellenében történő használatra.
3. Az ingatlan közüzemi díját a használó közvetlenül a szolgáltatók felé egyenlíti ki (a vonatkozó mérők a használó nevén vannak). A RAK objektum víz-felhasználását és ott felszerelt almérő szerint, számla alapján a használatba adó fizeti a használónak.
4. **A használó köteles a használatba adott ingatlant az abban folytatni kívánt tevékenység gyakorlásához szükséges módon, a saját költségén kialakítani, berendezni és felszerelni, és az ehhez valamint a tevékenysége gyakorlásához esetlegesen szükséges hatósági engedélyeket beszerezni. A használatra átadott ingatlanon bárminemű építési vagy átalakítási munka, beruházás, bontás csak a használatba adó előzetes írásbeli hozzájárulásával végezhető, amely azonban nem pótolja az egyéb szakhatósági engedélyeket. Amennyiben az építési vagy átalakítási munka eredményeként az ingatlan használhatósága is megváltozik, akkor a felek a felmerült költségek viselésére vonatkozóan külön szerződést kötnek egymással.**
5. **Az ingatlant vissza kell adni a használatba adónak**
	1. **ha a használó azokat a működéséhez nem használja,**
	2. **ha azt nem feladatai ellátására használja,**
	3. **a szerződés felmondása esetén.**

**A felek megállapodnak abban, hogy amennyiben a használatba adó az 1. pontban meghatározott ingatlant a használat időtartama alatt értékesíti, illetve más célú hasznosításáról dönt, abban az esetben a használat megszűnik.**

1. **A használó tudomásul veszi, hogy amennyiben az ingatlant a jelen megállapodásban meghatározottól eltérő célra, vagy rendeltetésellenesen használja, rongálja, valamint a jelen megállapodásban vállalt kötelezettségeit nem teljesíti, kártérítési felelősség terheli, illetőleg ez olyan oknak minősül, melynek következtében a használatba adó a megállapodást azonnali hatállyal felmondhatja.**
2. **Amennyiben a használati jogviszony bármely okból megszűnik, a használó köteles az általa használt ingatlant a használatba adó részére visszaadni. A használó az ingyenes használat megszűnésekor ráfordításai, illetve azok időarányos részének megtérítésére nem tarthat igényt, az ingatlant kiürítve és tisztán köteles visszaadni. A használati jogviszony megszűnésével kapcsolatban a használó semmilyen igénnyel nem léphet fel a használatba adóval szemben.**
3. **A használatba adó a használatot a használó szükségtelen zavarása nélkül bármikor ellenőrizheti.**
4. Használó együttműködik a területen lévő bérlőkkel, használókkal a tevékenységük elősegítése érdekében.
5. Az ingyenes használat során a tűzvédelmi, munkavédelmi, biztonságtechnikai és egyéb, a szakhatóságok által előírt feltételek betartásáért és a hatósági engedélyek meglétéért a használó saját hatáskörben intézkedik és teljes körűen felelős.
6. Az 1. pontban felsorolt ingatlanok és felépítmények tisztán és rendben tartásáról, valamint a keletkezett szemét és hulladék szakszerű tárolásáról, elszállításáról a használó saját hatáskörében köteles gondoskodni.
7. Amennyiben az üzemben tartási engedély hiánya miatt 6 hónapig a repülőtér működtetése nem valósul meg, úgy az ingyenes használat azonnali hatállyal megszűnik. A további használatra új szerződést kell kötni.
8. A szerződés mindkét fél részéről hal hónapi felmondási idővel, külön indoklás nélkül felmondható. Felmondás esetén a használó csereingatlanra, kártalanításra nem tarthat igényt, a használatba adott létesítményeket határidőre, kiürítve, kitakarítva szerződéskötéskori állapotban köteles átadni. A határidő lejártával a használatba adó jogosult a létesítményeket birtokba venni, a közüzemi szolgáltatást kikapcsoltatni. Ebben az esetben á felmerülő kényszertárolás és akadályoztatás miatt használó 5000 Ft/nap tárolási díjat köteles használatba adónak fizetni.
9. A jelen szerződésben nem szabályozott kérdésekben a Ptk., Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet, és a vonatkozó jogszabályok rendelkezései az irányadók.

Szerződő felek egymással szembeni jogvitáik eldöntésében - értékhatártól függően - a Szombathelyi Járásbíróság, illetve a Szombathelyi Törvényszék illetékességét ismerik el.

A felek a jelen szerződést, mint akaratukkal és nyilatkozataikkal mindenben megegyezőt, elolvasás és áttanulmányozás után, helybenhagyólag, a cégjegyzésre jogosult képviselőjük útján aláírták.

Szombathely, 2018.

………………………………………… … ………………………………………

 használatba adó használó